kardosdrur/scandi-wiki huggingface dataset:
Hans Christian Sørensen

Hans Christian Sørensen (6. marts 1877 på Frederiksberg – 1. februar 1962) var en dansk skuespiller der har medvirket i to danske film: stumfilmen Præsten i Vejlby (film fra 1922) fra 1922 af instruktør August Blom og Vredens dag fra 1943 af Carl Th. Dreyer.

Eksterne henvisninger 
 

Stumfilmskuespillere fra Danmark
Unbreakable (film)

Unbreakable er en amerikansk superhelte-thrillerfilm fra 2000 instrueret, produceret og skrevet af M. Night Shyamalan og har Bruce Willis og Samuel L. Jackson i hovedrollerne. Filmen handler om kontrasterne mellem superhelte og deres rivaler.

Medvirkende 
 Bruce Willis som David Dunn
 Samuel L. Jackson som Elijah Price
 Robin Wright Penn
 Spencer Treat Clark
 Charlayne Woodard
 Eamonn Walker
 M. Night Shyamalan

Ekstern henvisning 
 

Amerikanske film fra 2000
Film instrueret af M. Night Shyamalan
Superheltefilm
Science fiction-film fra USA
Gunnar Prokop

Gunnar Prokop (født 11. juli 1940 i St. Pölten) er en håndboldtræner fra Østrig. Han har tidligere været præsident og træner for klubben Hypo Niederösterreich i en årrække, og været landstræner for Østrigs damelandshold.

Historie

Atletik 
Prokop startede sin karriere ved Sommer-OL 1964 i Tokyo, da han blev træner for atleten Liese Sykora, som han i 1965 også blev gift med. Som atletiktræner fik han flere store resultater, med hustruens sølvmedalje ved Sommer-OL 1968 som et af højdepunkterne.

Håndbold 
I 1972 skiftede han over til damehåndbold, hvor han var med til at stifte klubben Hypo Niederösterreich. Klubben har siden 1977 vundet det østrigske mesterskab hvert år. Op igennem 1980'erne begyndte han at opbygge et europæisk tophold, da han havde ambitioner om at skabe Europas bedste klubhold. Hans første internationale finale kom i 1987, da klubben tabte i EHF Cup. I 1989 vandt han og klubben Europa Cuppen for Mesterhold, (nuværende EHF Champions League) for første gang. I alt har han været med til at vinde den fornemmeste klubturnering otte gange.

Karantæne og bandlysning 
Har han har altid været kendt for at være en meget kontroversiel og temperamentsfuld træner, ligesom han i interviews er kommet med kvindefjendske bemærkninger. Den 29. oktober 2009 overtrådte han alle fair play regler i sportens verden, da han i en Champions League kamp mod Metz Handball syv sekunder før dommerens sidste fløjt med stillingen 27-27, gik ind på banen og væltede en fransk modspiller omkuld i et frit opløb mod mål. Derefter forlod han smilende banen igen, og i efterfølgende interviews angrede eller undskyldte han ikke overfaldet, men derimod kaldte det "taktisk smart". 3. november var han kommet på andre tanker, og meddelte han trådte tilbage som træner og samtidig ville opsøge en psykolog.

Den 4. november 2009 idømte det europæiske håndboldforbund Prokop tre års karantæne fra alt håndbold, og bandlyst på livstid fra alt politisk og organisatorisk arbejde på internationalt plan. Desuden fik han en personlig bøde på 45.000 euro, samt Hypo Niederösterreich frataget point, og modtog en bøde på 30.000 euro.

Privat 
Gunnar Prokop blev enkemand 31. december 2006, da hans hustru igennem 40 år Liese Prokop døde. De har sammen to sønner og en datter.

Referencer

Eksterne henvisninger 

Håndboldtrænere
Sportsfolk fra Østrig
Personer fra Sankt Pölten
Håndbold i Østrig
Franskmænd

Franskmænd eller franske folk () er en etnisk gruppe og en nation som identificeres med landet Frankrig. Denne forbindelse kan være juridisk, historisk eller kulturel.

Franske folk er oftest efterkommere af latinsk og keltisk oprindelse (romere, occitanere og keltere), og folk af germansk oprindelse (frankere, som i dag udgør en genetisk minoritet hos moderne franskmænd). Frankrig har længe været et kludetæppe af lokale skikke og regionale forskelle, og hvor de fleste franske folk taler fransk som modersmål, så tales der i nogle regioner fortsat normannisk, occitansk, catalansk, auvergnat, korsikansk, baskisk, flamsk, lorraine franconian og bretonsk.

Det moderne franske samfund kan betragtes som en smeltedigel. Fra midten af 1800-tallet oplevede Frankrig en stor immigration, og styret definerede landet som en inklusiv nation med universelle værdier, det gik ind for assimilation, således at det forventedes at immigranter tillagde sig franske værdier og skikke. I det moderne Frankrig kan immigranter beholde egen kultur, og der arbejdes i stedet for med integration. Franske statsborgere og fransk lovgivning ligestiller nationalitet med statsborgerskab.

Franske folk og efterkommere af franske folk findes i Frankrigs oversøiske områder såsom Fransk Vestindien (Fransk Caribien), og i andre lande med betydelige fransktalende befolkningsgrupper såsom Schweiz (fransk schweizisk), USA (fransk-amerikanere), Canada (fransk-canadiere), Argentina (fransk-argentinere), Brasilien (fransk-brasilianere) eller Uruguay (fransk-uruguayere) og nogle af dem har en fransk kulturel identitet.

Referencer

Eksterne henvisninger
Departementstidende

Departementstidende var et dansk tidsskrift som udkom 1848-70 som en fortsættelse af Collegial-Tidende og indeholdt ligesom denne en broget blanding af
oplysninger vedrørende lovgivning og administration.

F.eks. indeholdt det de af regeringen for Rigsdagen fremsatte lovforslag med motiver, de vedtagne love, et udvalg af ministerielle cirkulærer og skrivelser, beretninger fra forskellige offentlige institutioner om deres virksomhed, meddelelser om ledige embeder og embedsbesættelser med videre. 

Departementstidende erstattedes fra 1871 af Lovtidende og Ministerialtidende, hvis område dog i flere henseender er videre, i andre snævrere.

Tidsskrifter fra Danmark
Etableret i 1848
Ophørt i 1870
Florentinske musikreform

Den florentinske musikreform betegner en nyorientering af musikken mod en mere recitativ solosang med natursand deklamation og sparsomt akkompagnement; dette skete fra omkring 1580 som en reaktion på renæssancemusikkens kunstfærdige, flerstemmige sang.

Centrale i bevægelsen var komponisterne Jacopo Peri, Giulio Caccini og Emilio de' Cavalieri m.fl. som tilhørte den æstetiserende kreds – en Camerata, heraf: florentiner-camerata, "Florentiner Camerata" – i adelsmændene Giovanni de' Bardis og Jacopo Corsis hjem i Firenze.

Den florentinske musikreform blev udgangspunkt for udviklingen af operaer, oratorier, kantater og homofon instrumentalmusik.

Se også 
 Monodi

Referencer 
 Opslag  i Ugglan, Nordisk Familjebok, bd. 8, sp. 624 via den norske artikel

Eksterne henvisninger 
 Afsnit i Salmonsens leksikon om italiensk musik på den tid.

Musikhistorie
Firenze
Vester Vedsted Kirke

Vester Vedsted Kirke i Vester Vedsted sydvest for Ribe er højt hævet over det flade terræn. Vester Vedsted Sogn omfatter med et folketal på omkring 1200 mennesker, byerne Vester Vedsted, Sønder Farup og Egebæk.

Den hvidkalkede kirke er bygget af tegl og fundamentet er af granit. Den ældste del skibet er bygget i tiden mellem 1175-1200 og koret i 1250. Tårnet blev bygget i forbindelse med en større ombygning i 1500-tallet. Spiret med de fire spidsgavle blev genopført efter et lynnedslag i 1845.

Vester Vedsted Kirke kan føres tilbage til ca. 1175, hvor den grundlægges på klitten i Vester Vedsted. Oprindelig er der tale om en tufstenskirke. På kirkens nordside er tufstensmuren bevaret fra sokkel til vinduer.
I den katolske tid var kirken viet til Skt. Andreas. Der er ingen oprindelige kalkmalerier, men i koret er der kalkmalerier fra 1916.

Altertavlen og billedet af den sidste nadver er fra begyndelsen af det 18. århundrede. For oven prydes tavlen af to renæssancefigurer af Peter og Paulus. Figurerne i nicherne på hver side af alterbilledet forestiller Faderen med verdenskuglen i sin hånd og Kristus som den gode hyrde. Tavlens bund prydes af syv små reliefbilleder af gammeltestamentlige profeter og konger.

Prædikestolen er fra 1625 og fremstår med reliefferne: Bebudelsen, hyrdernes tilbedelse, omskærelsen og Jesu dåb i Jordan.

Eksterne kilder og henvisninger 

 Vester Vedsted Kirkes historie 
 Vester Vedsted Kirke hos KortTilKirken.dk
 Vester Vedsted Kirke i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Esbjerg Kommune
Uzjhorod

Uzjhorod (ukrainsk og , ) er en by i det vestlige Ukraine på grænsen til Slovakiet og tæt på grænsen til Ungarn. Uzjhorod er hovedby i Zakarpatska oblast og har  indbyggere. Navnet stammer fra floden Uzj, der løber tværs gennem byen.

Historie 
Byens oprindelse daterer sig tilbage til 9. århundrede, hvor slaver udvidede en borg til en egentlig bydannelse. I 903 blev byen indtaget af ungarske stammer, og under disse voksede byen, indtil den blev brændt ned af tatarer i midten af det 13. århundrede. I det følgende århundrede kom ungarerne tilbage, og byen voksede sig snart større, end den havde været før nedbrændingen.

Efter 1. verdenskrig blev byen en del af Tjekkoslovakiet, og byen blomstrede i mellemkrigstiden. Den blev givet tilbage til Ungarn kort inden 2. verdenskrig, hvor den hurtigt blev besat af tyskerne. Dette gik hårdt ud over den relativt store jødiske befolkningsgruppe i byen, der i første omgang blev interneret lokalt, men senere sendt til Auschwitz. I 1944 kom sovjetiske tropper til byen, der blev befriet og efter krigen en del af Sovjetunionen. Med denne nations opløsning i 1990 blev byen en del af Ukraine.

Demografi 
Uzjhorod har et anslået befolkningstal på  indbyggere.

Byens befolkning blev opgjort ved en folketælling i 2001, og da bestod den af 77,8% ukrainere, 9,6% russere, 6,9% ungarere, 2,2% slovakere og 1,5% romaer.

Kilder

Eksterne henvisninger 

 

Byer i Zakarpatska oblast
Diplomtræner

En Diplomtræner er en person, der har gennemgået diplomtræneruddannelsen. Diplomtræneruddannelsen er en elitetræneruddannelse under Dansk Idræts Forbund (DIF). Uddannelsen tages indenfor ét af specialforbundene (fodbold, håndbold, svømning, etc. – se under DIF).

Niveau 
Diplomtræner uddannelsen svarer til niveau III i idrættens europæiske uddannelsessystem, hvilket betyder, at man efter endt uddannelse kan søge trænerjob på højt niveau både i Danmark og ude i Europa.

Indhold 
Foruden selve de tekniske og taktiske aspekter af den idræt, man specialiserer sig indenfor, består uddannelsen af undervisning i bl.a.:

- fysiologi og anatomi
- Biomekanik
- træningslære
- psykologi
- pædagogik
- idrætshistorie og sociologi
- ernæring
- idrætsskader
- oplysning om doping.

Team Danmark og Danmarks Idræts-Forbund er medvirkende instanser til fortsat udvikling af uddannelsens faglige niveau.

Diplomtræner uddannelsen kan bl.a. tages på Aalborg Sportshøjskole.

Uddannelser
Trænere
Langelinieskolen

Langelinieskolen (oprindeligt Holsteinsgade Skole) er en folkeskole beliggende på Holsteinsgade 41 på Østerbro i Københavns Kommune. Skolen blev oprettet i 1991, da Rosenvængets Skole og Holsteingade Skole blev lagt sammen. Skolen har til huse i en rød nationalromantisk murstensbygning fra 1908-09 tegnet af Osvald Rosendahl Langballe. Bygningen har høj bevaringsværdi i kommuneatlasset.

Skolen rummer to eller flere spor fordelt i 2 bygninger og rummer cirka 821 elever fra børnehaveklassen til 9. klasse.

De seneste par år er skolen blevet kraftigt udvidet, med fem spor af nye børnehaveklasser. Den oprindelige skole, Holsteinsgadeskole, blev bygget i året 1910. Skolens bygning kunne således fejre 100 års fødselsdag i august 2010.

Referencer 

Uddannelsesinstitutioner i København
Folkeskoler i Københavns Kommune
Østerbro
Pitch Black

Pitch Black er en amerikansk science fiction film fra 2000 instrueret af David Twohy og med Vin Diesel i hovedrollen som den galaktiske forbryder Riddick, filmens antihelt. Filmen blev en moderat biografsucces og fik en stor fanbase omkring Vin Diesels figur, der senere optrådte i en række animerede film og efterfølgeren til Pitch Black, The Chronicles of Riddick, også med Vin Diesel i hovedrollen.

Medvirkende 
 Vin Diesel som Richard B. Riddick
 Radha Mitchell som Carolyn Fry
 Cole Hauser som William J. Johns
 Keith David som Abu "Imam" al-Walid
 Lewis Fitz-Gerald som Paris P. Ogilvie
 Claudia Black som Sharon "Shazza" Montgomery
 Rhiana Griffith som Jack
 John Moore som John "Zeke" Ezekiel
 Simon Burke som Greg Owens
 Les Chantery som Suleiman
 Sam Sari som Hassan
 Firass Dirani som Ali
 Vic Wilson som kaptajn Tom Mitchell

Eksterne henvisninger 
 

Science fiction-film fra USA
Amerikanske film fra 2000
Riddick
Engelsksprogede film
Riddick

Richard B. Riddick eller bare Riddick (spillet Vin Diesel) er hovedfiguren i de tre film i Riddick-serien, Pitch Black, The Chronicles of Riddick og den animerede film The Chronicles of Riddick: Dark Fury, samt de to computerspil The Chronicles of Riddick: Escape from Butcher Bay og The Chronicles of Riddick: Assault on Dark Athena.

Ekstern henvisning 
 Riddick på Riddick Wiki
The Chronicles of Riddick

The Chronicles of Riddick er en amerikansk science fiction film fra 2004 instrueret og skrevet af David Twohy og produceret af Vin Diesel der spiller hovedrollen som Riddick i denne efterfølger til Pitch Black.

Medvirkende

Ekstern henvisning 
 

Chronicles of Riddick
Amerikanske film fra 2004
Riddick
Claudia Black

Claudia Lee Black (født 11. oktober 1972) er en australsk skuespiller og dubber kendt bl.a. for sin rolle som Vala Mal Doran i science fictionserien Stargate SG-1.

Udvalgt filmografi 
 Pitch Black - Sharon 'Shazza' Montgomery (2000)
 Queen of the Damned - Pandora (2002)
 Stargate: Continuum - Vala Mal Doran/Qetesh (2008)
 Stargate: The Ark of Truth - Vala Mal Doran (2008)

Tv-serier 
 Stargate SG-1 - Vala Mal Doran (1997–2007)
 Farscape - Aeryn Sun (1999-2003)
 NCIS - Velvet Road (sæson 7, afsnit 22; 2010)

Udvalgte spil 
 Dragon Age: Origins - Morrigan, stemme (2009)
 Gears of War 3 - Samantha 'Sam' Byrne, stemme (2011)
 Mass Effect 3 - Matriarch Aethyta og Adm. Daro'Xen vas Moreh, stemme (2012)
 Diablo III - Cydaea, stemme (2012)
 Dragon Age: Inquisition - Morrigan, stemme (2014)

Eksterne henvisninger 

 

Skuespillere fra Australien
Stemmeskuespillere
Personer fra Sydney
Galaxy Quest

Galaxy Quest er en amerikansk science fictionkomediefilm fra 1999 instrueret af Dean Parisot. Filmen har bl.a. Tim Allen, Sigourney Weaver og Alan Rickman i hovedrollerne som skuespillerne fra en gammel science fiction serie a la Star Trek.

Medvirkende 
 Tim Allen
 Sigourney Weaver
 Alan Rickman
 Tony Shalhoub
 Daryl Mitchell
 Sam Rockwell
 Enrico Colantoni
 Robin Sachs
 Justin Long
 Missi Pyle
 Rainn Wilson
 Corbin Bleu

Ekstern henvisning 
 

Komediefilm fra USA
Amerikanske film fra 1999
Science fiction-film fra USA
Tim Allen

Tim Allen (født Timothy Allen Dick; 13. juni 1953) er en amerikansk skuespiller, komiker og tegnefilmsdubber, kendt bl.a. for sin rolle i komedieserien Ti tommelfingre. Han er også kendt for sine roller i Toy Story-filmene og Tror du på julemanden?. Allen er aktuel i ABC sitcommen Last Man Standing.

Filmografi

Film 
 Tror du på julemanden? (1994)
 Toy Story (1995)
 For Richer or Poorer (1997)
 Toy Story 2 (1999)
 Galaxy Quest (1999)
 Tror du på julemanden? 2 (2002)
 Biler (2006)
 Tror du på julemanden? 3 (2006)
 Wild Hogs (2007)
 Toy Story 3 (2010)

Tv 
 Ti tommelfingre (1991-1999)

Eksterne henvisninger 

 

Skuespillere fra Colorado
Personer dømt for narkokriminalitet
Disney Legends
Personer fra Denver
Liese Prokop

Liesel ("Liese") Prokop-Sykora, født Liese Sykora (27. marts 1941 i Wien – 31. december 2006 i Sankt Pölten) var en østrigsk atlet der internationalt konkurrerede i femkamp, og senere blev hun aktiv i Østrigs politik. Hun var ved sin død indenrigsminister i Østrig.

Atletik 
I 1962 afbrød hun sine studier i idræt og biologi for at hellige sig sin sportskarriere. I 1964 var hun første gang med til de Olympiske lege, da hun i Tokyo deltog i femkamp uden at få medalje. 4 år senere vandt hun sølvmedalje ved Sommer-OL i Mexico City. Ved europamesterskaberne 1969 i Athen slog hun verdensrekord, og derefter indstillede hun sin aktive karriere som 28 årig. 3 år efter startede hun igen på den hårde træning, da hun ville med til OL i München 1972. I den olympiske konkurrence opgav hun efter 3 af de 5 discipliner. I 1965 blev hun gift med sin daværende træner Gunnar Prokop.

Titler 
 OL sølv – femkamp – 1968
 Europamester – femkamp – 1969
 Østrigs-mester – længdespring – 1975
 Østrigs-mester – kuglestød – 1969, 1972, 1973, 1974, 1975, 1976
 Østrigs-mester – syvkamp – 1964, 1965, 1966, 1968, 1969, 1973, 1974, 1975
 Østrigs-mester – 100 m hækkeløb – 1969, 1972
 Østrigs-mester – højdespring – 1961, 1962, 1963, 1965

Politik

Lokalt 
Den 20. oktober 1969 blev hun valgt ind i Landdagen i delstaten Niederösterreich for det konservative parti ÖVP.

Fra 1981 til 1992 var hun en del af det politiske flertal og medlem af Landesregierungen i delstaten, hvor hendes ansvarsområder var sport og familiespørgsmål. I 1992 blev hun Delstatsnæstformand. Denne post forlod hun i 2004.

Forbundsstat 
Efter at Østrigs indenrigsminister Ernst Strassers noget overraskende valgte at forlade posten den 10. december 2004, udpegede Kansler Wolfgang Schüssel, Liese Prokop som ny indenrigsminister efter Strassers. Hun blev taget i ed den 22. december 2004 som Østrigs første kvinde på posten.

Privat 
Nytårsaften, 31. december 2006 fik Liese Prokop en akut aortadissektion ved halspulsåren, og døde i ambulancen på vej til det lokale sygehus i Sankt Pölten. Hun efterlod sig manden Gunnar Prokop, to sønner og en datter.

Eksterne henvisninger 
 Profil på Østrigs Parlaments officielle hjemmeside  

Politikere fra Østrig
Mangekæmpere
Personer fra Wien
Kuglestødere fra Østrig
Længdespringere fra Østrig
Hækkeløbere
The Village

The Village er en amerikansk film fra 2004 instrueret, skrevet og produceret af M. Night Shyamalan. Filmen har bl.a. Bryce Dallas Howard, Joaquin Phoenix og Adrien Brody på rollelisten.

Medvirkende 
 Bryce Dallas Howard
 Joaquin Phoenix
 Adrien Brody
 William Hurt
 Sigourney Weaver
 Brendan Gleeson
 Cherry Jones
 Celia Weston
 Frank Collison
 Jayne Atkinson
 Judy Greer
 Fran Kranz
 M. Night Shyamalan

Ekstern henvisning 
 

Village
Amerikanske film fra 2004
Film instrueret af M. Night Shyamalan
Film produceret af Scott Rudin
Village
Psykologiske gyserfilm
Engelsksprogede film
Irving G. Thalberg Memorial Award

Irving G. Thalberg Memorial Award er en filmpris uddelt med mellemrum ved Oscaruddelingen til: "Creative producers, whose bodies of work reflect a consistently high quality of motion picture production." Prisen uddeles af the Academy of motion picture arts and sciences (AMPAS).

Prisen er opkaldt efter den legendariske filmproducer Irving Thalberg og selve prisen er da også en buste af Thalberg selv, i stedet for de kendte Oscar-statuetter. Den regnes dog stadig som en "æres-Oscar" .

Prismodtagerne

1930'erne 
 1938 – Darryl F. Zanuck
 1939 – Hal B. Wallis
 Andre nominerede i 1939 (det eneste år hvor navnene på dem der ikke vandt blev offenliggjort):
 Samuel Goldwyn
 Joe Pasternak
 David O. Selznick
 Hunt Stromberg
 Walter Wanger
 Darryl F. Zanuck

1940'erne 
 1940 – David O. Selznick
 1942 – Walt Disney
 1943 – Sidney Franklin
 1944 – Hal B. Wallis
 1945 – Darryl F. Zanuck
 1947 – Samuel Goldwyn
 1949 – Jerry Wald

1950'erne 
 1951 – Darryl F. Zanuck
 1952 – Arthur Freed
 1953 – Cecil B. DeMille
 1954 – George Stevens
 1957 – Buddy Adler
 1959 – Jack Warner

1960'erne 
 1962 – Stanley Kramer
 1964 – Sam Spiegel
 1966 – William Wyler
 1967 – Robert Wise
 1968 – Alfred Hitchcock

1970'erne 
 1971 – Ingmar Bergman
 1974 – Lawrence Weingarten
 1976 – Mervyn LeRoy
 1977 – Pandro S. Berman
 1978 – Walter Mirisch

1980'erne 
 1980 – Ray Stark
 1982 – Albert R. Broccoli
 1986 – Steven Spielberg
 1988 – Billy Wilder

1990'erne 
 1991 – David Brown og Richard D. Zanuck
 1992 – George Lucas
 1995 – Clint Eastwood
 1997 – Saul Zaentz
 1999 – Norman Jewison

2000'erne 
 2000 – Warren Beatty
 2001 – Dino De Laurentiis
 2009 – John Calley

2010'erne 
 2010 – Francis Ford Coppola

Ingen priser blev uddelt disse år: 1941, 1946, 1948, 1950, 1955, 1956, 1958, 1960, 1961, 1963, 1965, 1969, 1970, 1972-1975, 1979, 1981, 1983-1985, 1987, 1989, 1990, 1993, 1994, 1996, 1998, 2002-2009.

Ekstern henvisning 
 Officiel hjemmeside

Referencer 

Oscar
Tidslinjer
Uzj

Uzj (, ; ) er en flod, der udspringer i Østkarpaterne i Ukraine nær grænsen til Polen og efter omkring 100 km forløb i Ukraine, krydser grænsen til Slovakiet nær grænsebyen Uzjhorod. Floden er 127 km lang og er biflod til Laborec, der er en del af Donaus flodsystem.

Eksterne henvisninger 

Floder i Zakarpatska oblast
Floder i Slovakiet
Irving Thalberg

Irving Grant Thalberg (født 30. maj 1899, død 14. september 1936) var en Oscarvindende amerikansk filmproducer i filmhistoriens tidlige periode. Han blev kaldt "The Boy Wonder" for sin ungdom og ekstraordinære evner til at vælge de rigtige manuskripter, skuespillere, samle den bedste produktionsstab og skabe stor profit på sine film. 

Thalberg nåede at blive nomineret til tretten Oscars og vandt tre.

Populærkulturen 
F. Scott Fitzgeralds posthumt udgivne roman Den Sidste Mogul, handler om en tragisk filmproducer ved navn Monroe Stahr, som er baseret på Irving Thalberg. I 1976 blev romanen filmatiseret med Robert De Niro i hovedrolle som Monroe Stahr/Irving Thalberg.

Bibliografi om Thalberg 
 Thalberg: Life and Legend by Bob Thomas (1969) 
 Thalberg: The Last Tycoon and the World of M-G-M af Roland Flamini (1994) 
 Mayer and Thalberg: The Make-believe Saints af Samuel Marx (1975) 
 Irving Thalberg's MGM af Mark Vieira (2008)

Se også 
 Irving G. Thalberg Memorial Award

Eksterne henvisninger 

 

Filmproducere fra USA
Grundlægger af Academy of Motion Picture Arts and Sciences
Dødbringende måben 1

Dødbringende måben 1 (Loaded Weapon 1) er en amerikansk komediefilm fra 1993 instrueret og skrevet af Gene Quintano. Trods ettallet i titlen findes der ikke andre Dødbringende måben-film.

Filmen, der har Emilio Estevez og Samuel L. Jackson i hovedrollerne, er en parodi på andre film, især Dødbringende våben-filmene.

Medvirkende 
 Emilio Estevez – Sgt. Jack Colt
 Samuel L. Jackson – Sgt. Wes Luger
 Jon Lovitz – Rick Becker
 Tim Curry – Mr. Jigsaw
 Kathy Ireland – Miss Destiny Demeanor
 Frank McRae – Captain Doyle
 William Shatner – General Curtis Mortars
 F. Murray Abraham – Dr. Harold Leacher

Ekstern henvisning 
 

Komediefilm fra USA
Amerikanske film fra 1993
Emilio Estevez

Emilio Estevez (født 12. maj 1962) er en amerikansk skuespiller, filminstruktør, digter og forfatter. Estevez er søn af skuespilleren Martin Sheen og storebror til skuespilleren Charlie Sheen.

Filmografi 
 The Breakfast Club (1985)
 Kliken fra St. Elmo (1985)
 Maximum Overdrive (1986)
 Øjne i natten (1987)
 Young Guns (1988)
 Young Guns II (1990)
Vi tager skraldet (1990)
Freejack (1992)
 Dødbringende måben 1 (1993)
 Flere øjne i natten (1993)

Eksterne henvisninger 

 

Skuespillere fra USA
Svendborg Teater

Svendborg Teater ligger i centrum af Svendborg by.

Svendborg teater blev bygget i 1897 efter tegninger af Emil Schwanenflügel, men der har tidligere ligget andre teatre og bygninger, som blev brugt af teaterlivet og til underholdningsbrug.

Teatrets første direktør var Oddgeir Stephensen.

Referencer

Eksterne henvisninger 
 Svendborg Teaters hjemmeside

Teatre i Danmark
Etableret i 1897
Teater
Teater
Kæphest (flertydig)

Kæphest har flere betydninger:

 Kæphest – et stykke legetøj.
 Kæphest (begreb)
Pollock (film)

Pollock er en amerikansk biografisk dramafilm fra 2000 instrueret af Ed Harris, der også spiller titelrollen som kunstneren Jackson Pollock. Harris blev nomineret til en Oscar for bedste mandlige hovedrolle og Marcia Gay Harden vandt en Oscar for bedste kvindelige birolle for sit portræt af Pollocks kone Lee Krasner.

Medvirkende 
 Ed Harris
 Marcia Gay Harden
 Tom Bower
 Jennifer Connelly
 Bud Cort
 John Heard
 Val Kilmer
 Amy Madigan
 Sally Murphy
 Stephanie Seymour
 Matthew Sussman
 Jeffrey Tambor
 Norbert Weisser
 Everett Quinton
 John Rothman
 Kenny Scharf

Ekstern henvisning 
 

Biografiske film fra USA
Amerikanske film fra 2000
Film instrueret af Ed Harris